નવી દિલ્હી, 10 મે: ભારતીય જનતા પાર્ટીએ વારાણસીમાં રાહુલ ગાંધીના રોડ શૉ પર વાંધો ઉઠાવ્યો છે. ભાજપા નેતા અરૂણ જેટલીએ શનિવારે રાહુલના રોડ શૉ પર સવાલ ઉઠાવ્યા છે. જેટલીએ જણાવ્યું કે રાહુલ ગાંધીના રોડ શૉને બેનિયાબાગ વિસ્તારથી પસાર થવાની પરવાનગી આપવામાં આવી છે પરંતુ ભાજપના વડાપ્રધાન પદના ઉમેદવાર નરેન્દ્ર મોદીને ત્યાંથી રેલી કરવા દીધી નહીં. જેટલીએ સવાલ કર્યો કે તે જ વિસ્તારમાં રોડ શૉની પરવાનગી કેવી રીતે આપવામાં આવી.